Ingyenes parkolást kínál a Parkl

Ingyenesen parkolhatunk Budapest belvárosában január 25-én és 26-án, egy nemrég indult, magyar fejlesztésű alkalmazás segítségével. A Parkl belvárosi épületek kihasználatlan parkolóhelyeit teszi elérhetővé az autósok számára, így leegyszerűsíti a parkolást, és minimalizálja a fölösleges körözést és kipufogógáz-kibocsájtást. Az app készítői az akciót a tavalyi év legszennyezettebb időszakára időzítették, hogy felhívják az autósok figyelmét a légszennyezésre.